Raaiselkind | Stage and Screen
Home / Archived / Big Screen Archives / Raaiselkind
Vrae is daar baie… Antwoorde min
HIerdie storie van Annelie Botes word eersdaags in fliekteaters landwyd op die silwerdoek vrygestel, vervaardig deur Sally Campher, met Andre Velts as die Regisseur. Die film sien stêrre soos Diaan Lawrenson, June van Merch, Deon Lotz, Anrich Herbst, Edrien Erasmus en Ian Roelofs.
Die primêre temas van Raaiselkind is die gesin, verwerping deur die gemeenskap, vriendskapsbande en outisme. Die rolprent fokus op al hierdie temas wat in noue verwantskap met mekaar staan en na die geboorte van die seuntjie, Alex met Outisme, op die voorgrond tree. Die kyker ontdek saam die gesin die werklikheid van wat outisme regtig is en met behulp van sekere tonele begin ons as toeskouers begrip ontwikkel vir die volle betekenis van die konsepte “familie” en “vriende”.
Velts sê egter dat hy hoop die rolprent ’n emosionele ervaring vir die kykers sal wees en hulle op ’n manier sal opvoed en help om ’n taal te skep wat kan beskryf wat dit beteken om “outisties” te wees.
Die aktrise, Diaan Lawrence, het nou saam met Velts aan hierdie projek gewerk om deur middel van intense fotografiese skote die onderliggende gevoel van intimiteit en bekendheid te skep wat die stryd van ’n gesin wat met outisme gekonfronteer word, uit te beeld.
Velts en die kinematograaf, Amelia Henning, het koppe bymekaar gesit om ’n onderskeid te tref tussen ’n losser estetika wat die hede uitbeeld, in teenstelling met beheerde kamerawerk wat die verlede uitbeeld. Die beperkings van hierdie benadering het baie uitgedagings aan ons gestel en ons gedwing om te fokus op maniere om subtiele veranderings in die kamerabewegings, kamerahoeke en komposisies aan te bring wat die opbou van spanning verhoog, en die gehoor se dieper begrip van outisme weergee.
Die rolprent vra uiteindelik die volgende vrae: Wat sal jy in hierdie situasie doen? Het sy haar eie seun doodgemaak? Was dit ’n ongeluk?
Raaiselkind beloof om gehore op die punte van hulle stoele te laat sit.
Raaiselkind word in teaters vrygestel op 16 February 2018
Andre Velts Annelie Botes Anrich Herbst Deon Lotz Diaan Lawrenson Edrien Erasmus Ian Roelofs June van Merch kykNet Kynet films Raaiselkind Stage and Screen Stage and Screen Films Stage and Screen South Africa	2017-12-28